

# Retningslinjer for arrangement i regi av Remyra IL og deltagelse på arrangement hos andre klubber.

## Overordnet retningslinje;

## Klubben ønsker ikke arrangement som innebærer ekskludering.

I det følgende gis retningslinjer for ulike typer arrangement arrangert i Remyra IL og hvordan disse skal gjennomføres og varsles innad i klubben.

Videre gis det retningslinjer for deltakelse i arrangement utenfor klubbens regi.

Disse regler gjelder når det involveres lag fra andre klubber.

Lag fra Remyra skal kun arrangere arrangement som er godkjent og i henhold til regelverk fra NFF/NHF og Trøndelag Fotballkrets/NHF Region Midt-Norge særbestemmelser. Ved deltakelse utenfor krets/region skal lag fra Remyra kun delta på arrangement som følger det tilsvarende regelverk i denne krets/region.

### Arrangement i regi av Remyra IL /lag i Remyra IL

#### Treningskamp

Enkeltstående kamp/kamper mot ett enkelt lag fra en annen klubb.

Gjennomføres gjerne i eget lags treningstid.

##### Varsling:

Ingen varsling er nødvendig hvis avvikling skjer i egen treningstid.

Blir kamp gjennomført utenfor egen treningstidstid skal bane/hallansvarlig i klubben varsles minimum 2 uker i forkant, slik at bane/hall kan reserveres.

##### Påmelding:

Arrangerende lag/årgang håndterer dette på egnet vis.

#### Treningsturnering

Samling med flere lag fra flere klubber til kamp/kamper.

Begrenses til opp til 4 gjestende lag.

Gjennomføres utover egen treningstid, gjerne i helg.

Ingen premiering eller kåringer

Kioskssalg for å dekke dommer-/hallutgifter.

##### Varsling

* av sportslig leder håndball/fotball før invitasjon sendes ut, og minimum 4 uker i forkant.
	+ sportslig leder informerer krets/region slik at bl.a. reglement er ivaretatt.
* av bane-/hallansvarlig i klubben minimum 4 uker i forkant slik at bane/hall kan reserveres.

##### Påmelding

Arrangerende lag/årgang håndterer dette på egnet vis.

#### Cuparrangement for seriespillende lag

Samling med flere lag fra flere klubber for å gjennomføre flere kamper.

Antall gjestende lag er over 4 stk.

For klassene fra 12 år i håndball og 13 år i fotball kan man ha fokus på resultater, gjerne gjennom et sluttspill. Premieringer av lag/spillere.

Kiosksalg/påmeldingsavgift for å dekke omkostninger ved arrangementet (dommere/hall etc.)

##### Varsling

* søknad om arrangement skal sendes leder håndball/fotball før invitasjoner distribueres, og minimum 8 uker før arrangementsdato.
	+ leder er ansvarlig for, og sørger for videre søknad til krets/region.
* av bane-/halltimeansvarlig i klubben minimum 8 uker i forkant slik at bane/hall kan reserveres for arrangementet.

##### Påmelding

Påmelding skal være åpen for alle lag/klubber for den gjeldende årsklasse og påmelding gjennomføres om mulig via egnet verktøy, f.eks Profixio, Cupmanager etc.

Ved begrensninger i antall lag, skal «først til mølla» - prinsippet gjelde.

##### Informasjon

Ved godkjenning av søknad til krets/region vil informasjon om arrangementet bli lagt ut på de respektive nettsider, samt sendt ut til alle klubber i krets/region.

Informasjon om arrangementet skal legges ut på nettstedet til Remyra etter at godkjenning er bekreftet fra krets/region. Oppdatert informasjon underveis i arrangementet, samt resultatservice på Remyras nettsted er også å anbefale.

#### Dalførecup/Minicup

Dalførecup (fotball) og Minicup(håndball) er tilbud for lag under seriespillende alder.

Dalførecup avklares i møte med de andre klubbene i hver årgang i dalføret om hvor og når dette skal arrangeres av Remyra. Dette møtet gjennomføres på sen vinter/tidlig vår for de tre nærmeste årganger under seriespillende alder.

Minicup avklares med de andre lagene i dalføret på klubbledermøtet for håndball i løpet av høsten. Dato for arrangementet blir annonsert på nettsiden til NHF region Midt Norge i etterkant av møtet.

Minicup i håndball arrangeres i Remyra av årgangen som påfølgende år skal spille serie.

### Arrangement ikke i regi av Remyra IL /lag i Remyra IL

#### Treningskamp

Enkeltstående kamp/kamper mot ett enkelt lag fra en annen klubb.

Avvikles gjerne utenfor egen treningstid.

##### Varsling:

* Hvis "bortekamp" gjennomføres i egen treningstid skal bane/hallansvarlig i klubben varsles minimum 1 uke i forkant, slik at bane/hall kan frigjøres og benyttes av andre lag i Remyra.

#### Treningsturnering

Samling med flere lag fra flere klubber til kamp/kamper.

##### Varsling

* Sportslig leder håndball/fotball skal varsles i forkant
* Hvis kamp(er) gjennomføres i egen treningstid skal bane/hallansvarlig varsles minimum 1 uke i forkant, slik at bane/hall kan frigjøres og benyttes av andre lag i Remyra.

#### Cuparrangement for seriespillende lag

Samling med flere lag fra flere klubber for å gjennomføre flere kamper.

For klassene fra 12 år i håndball og 13 år i fotball er det ofte fokus på resultater, gjerne gjennom ett sluttspill. Som regel påmeldingsavgift for lag og deltakeravgift for spillere/støtteapparat.

##### Varsling

* av økonomiansvarlig håndball/fotball før påmelding for avklaring av økonomiske rammer/tilskudd fra klubben.
* av bane-/halltimeansvarlig i klubben hvis avtalt treningstime(r) ikke vil bli benyttet i perioden, slik at bane/hall kan frigjøres og benyttes av andre lag i Remyra.

##### Informasjon

Informasjon om deltakelse skal varsles nettansvarlig i Remyra som skal legge ut både informasjon og eventuell resultatoversikt slik at "hjemmeværende" kan følge lagets(enes) kamper via nettet.